# Na Hlavnej stanici v Bratislave pribudlo nové dočasné informačné centrum

[dnes24.sk 07/07/2015]

Autor: TASR

Link: <http://bratislava.dnes24.sk/na-hlavnej-stanici-pribudlo-nove-informacne-centrum-210326>

Na Hlavnej stanici v Bratislave pribudlo nové dočasné informačné centrum

Text:

Informačné centrum Bratislava Tourist Board môžu turisti a návštevníci hlavného mesta nájsť už aj na hlavnej železničnej stanici. Infostánok zabezpečujúci kompletný informačný servis pre turistov bude v priestoroch stanice umiestnený do 30. augusta.

„Otvorený bude denne, od 9.30 h do 18.30 h,“ informovala hovorkyňa Bratislavy Ivana Skokanová. Dodala, že ďalšie turistické informačné centrum sa nachádza priamo v centre mesta na Klobučníckej ulici, rovnako ako na Letisku M. R. Štefánika.

Pre cyklistov, ktorí prechádzajú cez Bratislavu, sú informácie dostupné aj v podobe Bike Pointu, ktorý sa nachádza pod Mostom SNP. „Nájdu tu informácie o trasách, ubytovaní, cykloservisoch, preprave bicyklov v dopravných prostriedkoch a získajú tu aj pomoc v prípade, ak potrebujú náradie na základnú opravu bicykla,“ pripomenula hovorkyňa Bratislavy.

Zdroj - TASR

-END-

# Informácie o Bratislave nájdu turisti už aj na Hlavnej stanici

[TV Bratislava, 18:00 08/07/2015]

Informácie o Bratislave nájdu turisti už aj na Hlavnej stanici

Text:

Rastislav Iliev, moderátor: "Informačné centrum Bratislava Tourist Board nájdu turisti a návštevníci mesta aj na hlavnej železničnej stanici. Infostánok bude otvorený denne od 9.30 do 18.30 hodiny a to až do 30. augusta. Ďalšie infocentrum sa nachádza aj v centre mesta na Klobučníckej ulici."

-END-